உய்யூர்

உய்யூர் (Vuyyuru) என்பது ஆந்திரத்தின் கிருஷ்ணா மாவட்டத்தில் உள்ள ஒரு நகரமாகும். பேரூராட்சியான இது உய்யூர் மண்டலத்தின் தலைமையகம் ஆகும்.    விசயவாடா நகரத்திலிருந்து 30 கிலோமீட்டர் தொலைவில் அமைந்துள்ள இது அதன் புறநகர்ப் பகுதியாக உருவாகி வருகிறது.

 வரலாறு 
இது கி.பி முதலாம் நூற்றாண்டில் சாதவாகன வம்சத்தின் ஒரு பகுதியாக இருந்தது. கி.பி 1000 ஆம் ஆண்டில் சோழர்கள் தங்கள் அதிகாரத்தை கொல்லேரு பகுதிக்கு விரிவுபடுத்தினர். மேலும் அந்தக் காலகட்டத்தில் அவர்களில் சிலர் இந்த இடத்தில் குடியேறினர். அதன் பிறகு காலப்போக்கில் இறுதியில் காகதீய வம்சத்தின் ஒரு பகுதியாக மாறியது. 14 ஆம் நூற்றாண்டுக்குள் இந்த கிராமம் அளவிலும், மக்கள்தொகையிலும் வளர்ந்தது, நுசிவிட்டின் ஜமீந்தார்களின் ஆட்சியின் கீழ் வந்தது.

 மக்கள்தொகை 
 இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 46,490 ஆக இருந்தது. ஊரின் மொத்த மக்கள் தொகையில் 23,312 ஆண்களும், 23,178 பெண்களும் உள்ளனர் — அதாவது, 1000 ஆண்களுக்கு 994 பெண்கள் என்ற பாலின விகிதம் உள்ளது, இது தேசிய சராசரியான 1000-க்கு 940 என்பதை விட அதிகமாகும். 4,332 பேர் 0–6 வயதுக்குட்பட்டவர்கள் ஆவர். இவர்களில் 2,151 பேர் சிறுவர்களும், 2,181 பேர் சிறுமிகளும் ஆவர். இந்த நகரத்தில் 34,513 பேர் எழுத்தறிவு பெற்றவர்களாவர். இதன் படி சராசரி எழுத்தறிவு விகிதம் 81.87% ஆக உள்ளது. இது தேசிய சராசரியான 73.00%-ஐ விட கணிசமாக அதிகமாகும். இது மாநிலத் தலைநகரான அமராவதியிலிருந்து  அமராவதியிலிருந்து 40 கி.மீ தொலைவில் அமைந்துள்ளது. உய்யூர் நகரம் பொதுவாக வெப்பமண்டல காலநிலையைக் கொண்டுள்ளது; குளிர்காலம் நவம்பர் முதல் பிப்ரவரி வரையிலும், கோடைக்காலம் மார்ச் முதல் சூன் வரையிலும் நீடிக்கும். ஆண்டு சராசரி மழையளவு 92.33 மில்லிமீட்டர் ஆகும், இதில் பெரும்பாலான மழை ஆகத்து மாதத்தில் பெய்கிறது. 

 பொருளாதாரம் 
வேளாண்மை

உய்யூரின் பொருளாதாரம் முக்கியமாக நெல் மற்றும் கரும்பு போன்ற விவசாயத்தை அடிப்படையாகக் கொண்டது. இந்த நிலம் மிகவும் வளமானது, மேலும் கிருஷ்ணா ஆற்றிலிருந்து நீரைப் பெறும் பாசன கால்வாய்கள் இப்பகுதியில் குறுக்கும் நெடுக்குமாக செல்கின்றன. நகரத்தின் முக்கிய கால்வாய் புல்லேரு கால்வாய் ஆகும். 1890 ஆம் ஆண்டு ஆங்கிலேயர் காலத்தில் நகரத்தில் உள்ள கால்வாயில் ஒரு சிறிய அணையும் பாலமும் கட்டப்பட்டது. இந்த பாலம் ஒரு நூற்றாண்டுக்கும் மேலாக உள்ளூர் மக்களுக்ககு பயன்பட்டுவருகிறது. 1988 ஆம் ஆண்டு வரை, சில பகுதிகளில் மக்கள் நீரைக் கடந்து செல்வதற்காகச் சிறிய படகுகள் இயக்கப்பட்டன. தற்போது, ​​உய்யூரில் இந்தக் கால்வாயின் மீது 6 பாலங்களும் ஒரு நடைபாலமும் உள்ளன.

தொழிலகங்கள்

கே.சி.பி சர்க்கரை மற்றும் தொழில்கள் கார்ப்பரேஷன் லிமிடெட், 1941 ஆம் ஆண்டு உய்யூரில் நிறுவப்பட்ட முதல் சர்க்கரை உற்பத்தி அலகு ஆகும். இது இந்தியாவின் முன்னணி சர்க்கரை உற்பத்தி நிறுவனங்களில் ஒன்றாகும். இந்த நிறுவனம் ஆந்திரப் பிரதேசத்தின் கிருஷ்ணா மாவட்டத்தில்  இரண்டு சர்க்கரை ஆலைகளைக் கொண்டுள்ளது, இவற்றின் மொத்த அரைக்கும் திறன் ஒரு நாளைக்கு 11,500 டன் ஆகும். அதன் தொடர்புடைய வணிகத்தில் குறைநீக்கப்பட்ட சாராயம், கூடுதல் கார அமில சமநிலை சாராயம், எத்தனால், அங்கக உரம், மைக்கோரைசா வாம், கால்சியம் லாக்டேட்,  CO2 ஆகியவற்றின் உற்பத்தி மற்றும் சந்தைப்படுத்தல் ஆகியவை அடங்கும்.  கேசிபி நிறுவனத்திடம் 15 மெகாவாட் மின்சாரத்தை உற்பத்தி செய்யும் ஒரு இணை மின் உற்பத்தி நிலையம் உள்ளது. 

குடிமை நிர்வாகம்

உய்யூர் பேரூராட்சியானது 2011 ஆம் ஆண்டு அமைக்கப்பட்ட நகரத்தின் குடிமை நிருவாக அமைப்பாகும். இதன் வருவாய் கோட்டத்தில் உ ய்யூர், பாமிடிமுக்காலை, காங்கிபாடு, பெனமலூர், தொட்வள்ளூர், மொவ்வா, கண்டசாலை ஆகிய 7 மண்டலங்கள் அடங்கியுள்ளன.

இது 16.84 சதுர கிலோமீட்டர் (6.50 சதுர மைல்) பரப்பளவில் பரவியுள்ளது..  இது ஆந்திரப் பிரதேச தலைநகரப் பிராந்தியத்தின் ஒரு பகுதியாகும். மேலும் ஆந்திரப் பிரதேச தலைநகர் பிராந்திய மேம்பாட்டு ஆணையத்தால் பிரிக்கப்பட்ட கிழக்கு மண்டலத்தை (உய்யூர் மண்டலம்) இது குறிக்கிறது.

சட்டம் ஒழுங்கு

உய்யூர் விஜயவாடா காவல் ஆணையரகத்தின் கீழ் வருகிறது. இங்கு நகர மற்றும் கிராமப்புறம் என இரண்டு காவல் நிலையங்கள் உள்ளன. காவல் துறைக்குத் தலைமை வகிப்பவர் வட்ட ஆய்வாளர் ஆவார். அவருக்கு அடுத்த நிலையில், மண்டலத்தின் நகர மற்றும் கிராமப் பகுதிகளில் துணை ஆய்வாளர்கள் பணியாற்றுகின்றனர். [ மேற்கோள் தேவை ]

முன்பு, உய்யூர் ஒரு சட்டமன்றத் தொகுதியாக இருந்தது. ஆனால் 2009 ஆண்டு தொகுதி மறுசீரமைப்புக்குப் பிறகு, இது, இது பெனமலூர் சட்டமன்றத் தொகுதிதியின் கீழ் வருகிறது, இது ஆந்திரப் பிரதேசத்தின் மச்சிலிப்பட்டினம் மக்களவைத் தொகுதிக்கு உட்பட்டது.  பெனமலூர் சட்டமன்றத் தொகுதியின் தற்போதைய சட்டமன்ற உறுப்பினர் கொலுசு பார்த்தசாரதி மற்றும் மச்சிலிப்பட்டினம் மக்களவைத் தொகுதி  உறுப்பினரான பாலஷோவ்ரி வல்லபனேனி ஆகிய இருவரும் ஒய். எஸ். ஆர். காங்கிரஸ் கட்சியைச் சேர்ந்தவர்கள்.  

 நலவாழ்வு 
அரசு பொது மருத்துவமனை கடூர் சாலையில் அமைந்துள்ளது. இங்கு இரண்டு தொண்டு நிறுவனங்களால் நிதியளிக்கப்படும் மருத்துவமனைகள் உள்ளன. பெத்தேல் மருத்துவமனை 1906 ஆம் ஆண்டு நிறுவப்பட்டது. ரோட்டரி கண் மருத்துவமனை கே.சி.பி சர்க்கரை ஆலை மற்றும் உள்ளூர்வாசிகளால் நிதியளிக்கப்படுகிறது.  அடிப்படை வசதிகள் முதல் அறுவை சிகிச்சை வசதிகள் வரை பல்வேறு வசதிகளைக் கொண்ட பல தனியார் மருத்துவமனைகள் உள்ளன. தற்போது, உய்யூர் அண்டை கிராமங்களுக்கான மருத்துவ மையமாக உள்ளது. [ மேற்கோள் தேவை ]

 போக்குவரத்து 
சாலைகள்

இது தேசிய நெடுஞ்சாலை 65 இல் அமைந்துள்ளது. விஜயவாடாவிலிருந்து மச்சிலிப்பட்டினம் செல்லும் நான்கு வழிச் சாலை உய்யூர் வழியாகச் செல்கிறது.  ஆந்திரப்பிரதேச போக்குவரத்துக் கழக பேருந்துகள் உய்யூர் பேருந்து நிலையத்திலிருந்து இயக்கப்படுகின்றன. இங்கு ஒரு பேருந்து பணிமனையும் உள்ளது.   அரசுக்குச் சொந்தமான இந்த பேருந்து நிலையமும்,  பேருந்து பணிமனையும் 1987 இல் கட்டப்பட்டன. அப்போதைய மாநில முதல்வர் என். டி. ராமராவ் இந்த திட்டத்திற்கு அடிக்கல் நாட்டினார். இந்த நகரத்தின் மொத்த சாலை நீளம்  ஆகும்.  முக்கியச் சாலைகளில் இருந்து போக்குவரத்தைத் திசைதிருப்புவதற்காக 1987 ஆம் ஆண்டில் ஒரு புறவழிச் சாலை கட்டப்பட்டது. இந்த புறவழிச் சாலை மச்சிலிப்பட்டினத்தை விஜயவாடா, ஐதராபாத் மற்றும் புனேவுடன் இணைக்கிறது. நகரத்திற்குள் போக்குவரத்து நெரிசலைக் குறைப்பதற்காக, அனைத்து கனரக வாகனங்களும் இந்தச் சாலையிலேயே பயணிக்கின்றன. இது இப்போது நான்கு வழிச் சாலையாக மேம்படுத்தப்பட்டுள்ளது, இது தேசிய நெடுஞ்சாலை ஆணையத்தால் மச்சிலிப்பட்டினம்-புனே நெடுஞ்சாலையாக  பராமரிக்கப்படுகிறது.

விஜயவாடா மற்றும் உய்யூருக்கு இடையே பயணிக்கும் பேருந்து எண். 222. எண் ஆகும். 333 எண் பேருந்து விஜயவாடா தொடருந்து நிலையத்திற்கு உய்யூர் வழியாக பம்மருக்குச் சென்று திரும்புகிறது.

தொடருந்து

உயூரில் தொடருந்து நிலையம் இல்லை. அருகிலுள்ள தொடருந்து நிலையங்கள் குடிவாடா சந்திப்பு ரயில் நிலையம் (22.9 கி.மீ) மற்றும் விஜயவாடா சந்திப்பு தொடருந்து நிலையம் (31.4 கி.மீ) ஆகும்.

வானூர்தி நிலையம்

அருகிலுள்ள வானூர்தி நிலையம் விசயவாடா வானூர்தி நிலையம் ஆகும், இது 24.5 கி.மீ தொலைவில் உள்ளது.

 மேற்கோள்கள் 

பகுப்பு:CS1 maint: url-status
பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:கிருஷ்ணா மாவட்டத்தில் உள்ள நகரங்கள்